open-index/open-wikipedia-markdown huggingface dataset:
Breivikbotn

**Breivikbotn** (nordsamisk *Goahtečorru*) er administrasjonssenteret i Hasvik kommune, vest i Finnmark, på 70. breiddegrad nord. Tettstaden har  og ligg vest på Sørøya, ved Breivikfjorden som er ein del av Lopphavet. Frå Breivikbotn går Riksveg 882 sørover til tettstaden Hasvik, og derifrå er det ferjesamband til Øksfjord i Loppa kommune. Mellom Breivikbotn og Sørvær lenger nordvest på øya går det fylkesveg.

Det er barnehage og barneskule på staden og Honningsvåg fiskarfagskole og videregående skole har filial i Breivikbotn. 

Breivikbotn er eit fiskevær som ligg vêrhardt til utan noko naturleg ly frå Lopphavet, og det er bygd ein kraftig molo til å verne hamna. På seinvinteren og våren vert det såkalla «Breivikfisket» drive i Breivikfjorden, og då kjem det båtar frå fjern og nær til området. Breivikfjorden vert kalla «Lille Lofoten» på grunn av det rike fisket.

## Kjelder

* Hasvik kommune, informasjon om Breivikbotn 
* Kart frå SSB over tettstadgrenser i Finnmark.
Sørvær

**Sørvær** er eit fiskevær i Hasvik kommune i Finnmark. Staden ligg nordvest på Sørøya. Det går fylkesveg frå Sørvær til Breivikbotn. 

Sørvær vart bygd opp på tre nakne holmar. Det har ikkje vore tilhøve for dei som bur der å drive med jordbruk attåt fiske, og dette har gjort Sørvær heilt avhengig av fisket. 

Då den tyske militærmakta måtte trekkje seg ut av Finnmark i 1944, svidde dei av heile Sørvær. I oppattbygginga etter krigen var hjelp frå Hamar svært viktig.

Det er barnehage og barneskule på staden.

## Kjelder
* Om Sørvær på nettstaden til Hasvik kommune.
Rafsbotn

**Rafsbotn** er ein tettstad i Alta kommune, vest i Finnmark fylke. Staden ligg om lag 12 km nordaustom Alta sentrum, ved Altafjorden. E6 går gjennom bygda. 

Det er barnehage og kombinert barne- og ungdomsskule på staden. Rafsbotn IL er heimehøyrande der, og bygda har fotballbane.

## Namn
Ordet rafsbotn kjem frå det samiske ordet *reašši* som tyder 'den lange grunna i fjorden der' og *vuotna* som tyder 'fjord'. På samisk heiter også plassen *Reašvuotna*, 'Langgrunnfjorden'. 

## Kjelder

* Kart frå SSB over tettstadgrenser i Finnmark.
Colt 1903

**Colt Model 1903 Pocket Hammerless** er ein kaliber .32 ACP sjølvladande pistol utvikla av John Browning og produsert av Colt-fabrikkane. Fem år seinare kom modell 1908 i kaliber .380 ACP.

Desse var populære sivile skytevåpen, vart delvis bruka av politi og vart au tekne inn som sjølvforsvarspistolar for høgare offiserar i USA sitt militærvesen frå 1940-talet til 1970-talet, da lagra var tomme. Generalane Eisenhower, Marshall og Patton var mellom dei som hadde slike. 

Om lag 570 000 av desse pistolane vart produserte mellom 1903 og 1945, i fem ulike typar. Magasinet held 8 skot i .32 eller 7 i .380.

Pistolen er single action. Med ein sjølvladepistol tyder ikkje det at hanen må spennast for kvart skot, slik det er med single action revolverar. Det tyder berre at ein ikkje kan bera våpenet med skot i kammeret og hanen nedspent, og så berre trykkje på avtrekkjaren for å få det første skotet til å gå, slik ein kan med double action-pistolar. Ved dei neste skota spenner sjølvladesystemet sjølvsagt hanen på single action-pistolar au. Skal ein single action-pistol berast klar til skot, må hanen vera spend og sikringa på. Men det er sikrare å bera våpenet utan skot i kammeret, og så ta eit raskt ladegrep før første skot. 

## Kjelder

**Denne artikkelen bygger på «[[:en:Colt 1903|en:Colt 1903]]» frå ,  den 28. juni 2006.*  

## Bakgrunnsstoff
Makarovpistol

**Makarov (PM)** er ein halvautomatisk pistol konstruert sist på 1940-talet av russaren Nikolaj Fjodorovitsj Makarov. I mange år var han militær standardpistol i Sovjetunionen.

Makarovpistolen var resultat av ein konkurranse for å laga eit våpen som kunne komma i staden for Tokarevpistolen frå 1933, som i sin tur eit stykke på veg var ein variant av belgiske Fabrique Nationale sin Browning modell 1903. Tokarev vart etter krigen sedd på som for stor, tung og upåliteleg til å vera generell tenestepistol. 

Heller enn å utvikle våpenet sitt frå ein eksisterande patron, konstruerte Makarov ein ny, 9x18 mm PM, litt større enn kaliber .380 ACP, men mindre enn kaliber 9 mm Parabellum. For å få våpenet enklast og billegast råd, ville dei han skulle ha ein bakslagsmekanisme, og den nye patronen var den aller kraftigaste som kunne brukast med denne enkle mekanismen. Kula vart med vilje gjord litt breiare enn 9 mm, faktisk 9.3, for å gjera denne ammunisjonen ubrukande for NATO-våpen i 9 mm Parabellum. 

Makarovpistolen vart i 1951 vald som vinnar i den ovannemnde konkurransen, og var i teneste hjå sovjetiske militære og politi til Sovjetunionens fall i 1991. Mange tidlegare austblokkland brukar han framleis, og variantar blir framleis laga i både Russland og Bulgaria, sjølv om han er i ferd med å bli bytt ut som standardvåpen i det russiske militæret. 

*Pistolet Makarova* (PM) er då ein mellomstor pistol med enkel bakslagsmekanisme, løp fast i ramma og rekylfjøra rundt dette løpet. Fysisk liknar han Walther PP. Særmerket til våpenet er den ekstreme enkelheita, elegansen i linene og kor få delar han har, noko som gjer han svært robust. Makarov har til og med færre delar enn den austerrikske Glock-pistolen, som vart konstruert mange år seinare med enkelheit for auget. Makarovdelar blir sjeldan øydelagde ved normal bruk, og dei er lette å skifte ut om naudsynt. 

Makarov har kombinert enkeltspennar og sjølvspennar. Standardmagasinet held 8 skot, men finst med ti og tolv au. 

Makarov vart laga i mange land under den kalde krigen og etterpå, attåt Russland var det DDR, Bulgaria, Kina og det sameinte Tyskland. Marknadsverdien av dei austtyske Makarovpistolane er høgast, da dei blir rekna som dei mest vellaga. 

## Bakgrunnsstoff
* Modern Firearms - Makarov PM / PMM / Izh-71
* Dumpshock - Makarov 

## Kjelde
Den engelskspråklege wikipediaen, som har ein lengre og meir detaljert artikkel her http://en.wikipedia.org/wiki/Makarov_PM
Solastranda

**Solastranda** er ei 2,3 km lang sandstrand i Sola kommune. Stranda ligg like ved Sola flyplass og Solastranden golfbane. Stranda er eit særs populært utfartsområde for innbyggjarane på Nord-Jæren. Ho er langgrunn og har gode forhold for brettseglarar. Femina.no har kåra stranda til den vakraste i Noreg og Sunday Times har kåra ho til den sjette beste i verda. 

Sola Brettseilerforening held til på Solastranda og arrangerer her NM kvart år.


Fil:Solastranden surfing.jpg|Vindsurfing ved Solastranda
Fil:Solastranda.jpg|Solastranda


## Kjelder

* *Denne artikkelen bygger på «[[:nb:Solastranden|Solastranden]]» frå , den 21. februar 2008.* 
 


### Fotnotar
Primstav

**Primstav** er ein flat, stavforma kalender av tre der ymse merkedagar er markerte med innskorne symbol. 

## Bruk
Kalenderen på primstaven er evigvarande og vart brukt før det vart vanleg med trykte almanakkar. 
Staven vart stort sett berre brukt i Noreg, Sverige og Danmark, og er ikkje kjend til dømes på Island.

Primstavar er gjerne 50-80 cm lange og 4-6 cm breie. Kvar dag er merkt med ein strek eller eit hakk, og heilagdagar og andre merkedagar er avmerkte med spesielle teikn eller figurar. Primstaven har kalenderoppteikningar på begge sidene; ei sommarside og ei vinterside. Sommarsida gjeld frå 14. april til 13. oktober og vintersida frå 14. oktober til 13. april.

## Namn
Namnet primstav kjem truleg gjennom norrønt *prímstafr*, gyllental, frå latin *primatio lunae*, 'første tilsynekomst av nymånen'. Bakgrunnen var at den 19-årige månesyklusen var utgangspunkt for den gamle tidsrekninga. Gyllental finn ein likevel sjeldan på norske primstavar.

Medan han er kjend som 'primstav' i Noreg og Danmark, er kalenderen i Sverige kjend som *runstav*.

## Merkedagar på den norske primstaven
Primstaven har opphav i ein katolsk kyrkjekalender, og har vore i bruk over store delar av Europa. Messedagane for dei ulike helgenane vart synte med teikn som symboliserte ein av attributtane til helgenen. Etter reformasjonen vart det religiøse innhaldet i mange av helgendagane gløymt, og i den folkelege tradisjonen vart dei ulike figurane nytolka. Til dømes vart muslingskalet som skulle symbolisere apostelen Jakob omtolka til ein vassdrope, slik at merkedagen vart kalla Jakob våthatt.
 
Merkedagane kan ha fleire namn. Kvar merkedag har dessutan sitt eige merke, som òg kan variere. I tabellen nedanfor er merkedagar vi kan finne på norske primstavar lista opp. Nokre av merkedagane finst på alle primstavar, medan andre berre sjeldan er avmerkte. Venlege merkedagar på norske primstavar er merkte med ein *.

### Sommarhalvåret

### Vinterhalvåret

## Bakgrunnsstoff
* Forklaring av primstaven 
* Primstav  på http://www.maihaugen.no
* Primstaven 

## Litteratur
* Norvald Losnegard *Primstaven : gamle minne- og merkedagar*, Setesdalsforlaget, 1999, ISBN 82-91820-47-3.
* Dybdahl, A., *Primstaven i lys av helgenkulten*, Tapir, 2011.
Finnero

**Finnero** (Finn-Ero Bustadmo) er ein artist frå Harstad. Han spelar rock, blues og soul og er ei av drivkreftene i ungdomskulturarbeidet i Harstad. Han driv ei omfattande konsert og turneverksemd. 

I tillegg til dette er Finn Ero Bustadmo aktiv i kommunepolitikken i Harstad og representerer Framstegspartiet.
Gapøya

**Gapøya** er ei øy i Kvæfjord kommune i Troms med eit areal på om lag 4,5 km². Øya ligg mellom Godfjorden og Kvæfjorden. Godfjorden vart overført til Sortland kommune i Nordland 1. januar 2000, men Gapøya vart verande att i Kvæfjord. Det høgaste punktet på Gapøya er 268 moh.

Sørenden av Gapøya var tidlegare busett, men øya er no fråflytta. Nord for Gapøya ligg Gapøyholman, Storholmen og nokre mindre holmar. Gapøyholman og størstedelen av Gapøya er i dag verna som naturreservat. På Gapøyholman er det forbode å gå i land mellom 1. mai og 15. juli. 

Det finst spor etter eldre busetnad i den småkuperte sørenden av øya. Utmarka med lyngheier og myrer dekker størstedelen av øya som for det meste består av ein kolle med svaberg rundt.

I liene på dei lågare delane på Gapøya veks bjørkeskog som stort sett er småvaksen. På toppen av øya og i delar av dei lågare partika dominerer lyngmarka.

Området er næringsfattig. Utanfor lokaliteten i sør finst i tilknyting til strendene dunhavre, strandreddik, skjørbuksurt og strandrug. Hundekjeks er totalt dominerande på gammal dyrka mark. Kulturlandskapet er sterkt prega av at landbruksdrifta har teke slutt. 

## Kort historikk
Gapøya ligg ytst i Kvæfjorden. Funn viser at Gapøya har vore busett sidan steinalderen. Viktigaste næringsveg opp gjennom tidene har vore jordbruk og fiske. I dag er det åtte eigedomar med bygg, dei fleste frå seint på 1800-talet. I tillegg har det har òg vore drive med handel, post og fiskemottak. I 1934 vart det bygd kai til lokalbåttrafikk og fiskemottak. I tidlegare tider har det budd meir enn 40 menneske på Gapøy. Frå om lag 1960 byrja folketalet å gå ned og dei siste flytta frå øya i 1971.

## Bakgrunnsstoff
* Heimesida til Gapøya
* Gardshistorie for Gapøy 
* Skildring og bilete av Gapøya
Borkenes

**Borkenes** er ein tettstad og administrasjonssenter i Kvæfjord kommune. Staden ligg nordvest på Hinnøya, på austsida av Kvæfjorden og har .

Frå Borkenes går Riksveg 849 tre km vestover til Gåra, der han møter Riksveg 83 (Langvassbukt - Tjeldsund bru). Frå 2010 kom det brusamband mellom fastlandet og Kvæøya, og det tidlegare ferjesambandet til Borkenes er lagt ned.

## Kjelder
Orkla Media

**Orkla Media** var den delen av Orkla-konsernet som av engasjert i drift av medieverksemder, no Edda Media. Selskapet vart ein av tre store medieeigarar i Noreg i 1990-åra og litt ut på 2000-talet. Dei to andre var A-pressen og Schibsted.

Orkla Media eigde mange verksemder innan dagspresse, vekepresse, elektronisk publisering, lokalradio/-fjernsyn og rein marknadsføring i mest heile Norden (Noreg, Sverige, Danmark, Finland, Polen, Litauen og Ukraina).

Orkla gjorde si første investering i mediemarknaden då Orkla Industrier kjøpte ein aksjepost i Janco Kabel-TV i 1983. Det første aviskjøpet vart gjennomført året etter, då partiet Høgre selde ut sin eigen aksjepost på 40% i avisa Nordstrand Østre Aker Blad (I dag; Nordstrands Blad). Orkla kjøpte aksjeposten for fire millionar kroner.

Orkla Media har tradisjonelt sett kjøpt opp medieverksemder i Austlandsområdet.

## Mecom
28. juni 2006 vart det gjort kjend at styret i Orkla Media ville selje konsernet til det britiske selskapet Mecom - til sterke protestar frå tillitsvalde i heile konsernet. Dei tilsette frykta at utanlandsk oppkjøp ville føre til kraftige innstrammingar og nedbygging av medieverksemdene i konsernet.

## Aviser i Orkla Media-konsernet i 2006

* Drammens Tidende
* Driva
* Eiker Avis
* Fjordenes Tidende
* Fjordingen
* Fredriksstad Blad
* Gjengangeren
* Gudbrandsdølen Dagningen
* Hamar Dagblad (gratisavis)
* Haugesunds Avis
* Indre Østfold Avis
* Kanalen
* Kragerø Blad Vestmar
* Lierposten
* Lokalavisen Frogner (gratisavis)
* Lokalavisen St. Hanshaugen (gratisavis)
* Lokalavisen Groruddalen (gratisavis)
* Laagendalsposten
* Moss Avis
* Nordre Aker Budstikke (gratisavis)
* Nordstrands Blad (gratisavis)
* Ringsaker Blad
* Romsdals Budstikke
* Røyken og Hurums Avis
* Sandefjords Blad
* Sande Avis
* SarpsborgAvisa (gratisavis)
* Sunnmøringen
* Sunnmørsposten
* Svelviksposten
* Telen
* Tønsbergs Blad
* Ullern Avis/Akersposten (gratisavis)
* Varden
* Vikebladet Vestposten
* Østkantavisa (gratisavis)
* Østlandets Blad
* Østlendingen
* Åndalsnes Avis

## Aviser Orkla Media har eigardelar i
* Budstikka (31,5 %)

## Bakgrunnsstoff
*- Selger ikke ut. N24.no, 11. mai 2005
*Orkla Media selges til Mecom . Dagbladet.no, 28. juni 2006
Sørkjosen

**Sørkjosen** (nordsamisk Reaššegeahči, kvensk Rässikäinen) er ein tettstad med  i Nordreisa kommune i Troms. Staden ligg ved Reisafjorden, om lag 5 km nordvestom Storslett. E6 går gjennom Sørkjosen. Sørkjosen har også flyplass som dekkjer Nordreisa, Kvænangen, Skjærvøy og delar av Kåfjord kommune. Widerøe har ruter til Tromsø, Hammerfest og Kirkenes frå Sørkjosen lufthamn. 

## Kjelder
* Kart frå SSB over tettstadgrenser i Troms.

## Referansar
Storslett

**Storslett** (nordsamisk **', [[kvensk]] **') er ein tettstad og administrasjonssenteret i Nordreisa kommune i Troms. Han hadde . Staden ligg ved Reisafjorden ved utløpet av Reisaelva, om lag 5 km søraustom Sørkjosen. Det meste av folkesetnaden bur aust for elva. E6 går gjennom tettstaden. 

Nordreisa kyrkje frå 1856 ligg på Storslett, det same gjer Haltibygget frå 2015.
På staden finn ein òg Nord-Troms videregående skole, skolestad Nordreisa og Sonjatun helsesenter.

## Kjelder

* Kart frå SSB over tettstadgrenser i Troms.
Olderdalen

**Olderdalen** (nordsamisk **' eller **', kvensk **) er ein tettstad og administrasjonssenteret i Kåfjord kommune i Troms. Staden ligg på nordsida av Kåfjorden, E6 går der og det er ferjesamband over Lyngenfjorden til Lyngseidet. Olderdalen har .

## Kjelder

* Kart frå SSB over tettstadgrenser i Troms.
Lyngseidet

**Lyngseidet** (nordsamisk: *Ivgumuotki*, kvensk: *Yykeänmuotka*) er administrasjonssenteret i Lyngen kommune i Troms. Tettstaden ligg på vestsida av Lyngenfjorden og har . Riksveg 868 og 91 går til Lyngseidet og det er ferjesamband til Olderdalen. På Lyngseidet er det i tillegg til butikkar og post ulike kommunale tilbod som alders- og sjukeheim, barne- og ungdomsskule, barnehagar, bibliotek, sosial- og trygdekontor og helsesenter. Lyngen kyrkje ligg på Lyngseidet. 

## Kjelder
* Kart frå SSB over tettstadgrenser i Troms.
Furuflaten

**Furuflaten** (kvensk *Vuosvankka*, nordsamisk: *Vuošvággi*) er ein tettstad med  i Lyngen kommune i Troms. Staden ligg på vestsida av Lyngenfjorden, om lag 17&nbsp;km sørom Lyngseidet. Riksveg 868 går gjennom bygda.

Furuflaten IL er heimehøyrande her og det er ljosløype og kunstgrasbane for fotball på staden.

## Kjelder
* Kart frå SSB over tettstadgrenser i Troms.

## Fotnotar
Bureising

**Bureising** er ei nemning på det å rydja seg ein gard ved nydyrking og setja opp ein bustad på ein stad der det ikkje har vore dyrka jord før. Ein person som driv eller har drive med bureising, vert gjerne kalla ein *bureisar*. Om ein bureisar har utvandra til eit anna land, vert han gjerne kalla nybyggjar. I Noreg arbeidde selskapet Ny Jord for bureising på udyrka jord ved å kjøpa dyrkingsfelt, og på særlege vilkår gje økonomisk tilskot til bureisarar. Fram til midt på 1930-talet hadde selskapet gjeve tilskot til meir enn 10 000 bureisingsbruk, og det var dyrka over 180 000 dekar jord. Nordland, Troms og Hedmark var dei tre fylka med flest bureisingsbruk. Eit mål med bureising kan vera å minska utvandring. I tillegg kan stønad til bureising gjera at fleire flyttar til eit område. Til dømes ved bureising i Nord-Noreg i mellomkrigstida var det tankar om å sikra norsk busetting til vern mot eit stor-Finland. Ein såg òg mogleg fare frå Sovjetunionen. I tillegg kunne ein utbreia norsk kultur på kostnad av samane. 

## Bakgrunnsstoff
* Nydyrking og bureising fra Svartedauen til i dag på http://www.bioforsk.no 
* SSB: kort om bureising
* '''Bureisningshistorisk prosjekt i Nord-Trøndelag'''  
* Bureisningsbruket '''Åseng''' på Maihaugen
* ''Bureising''  i Pax leksikon
Pasvikelva

**Pasvikelva** (russisk Патсойоки, *Patsojoki*, eller Паз, *Paz*, finsk *Paatsjoki*, samisk *Báhčeveaijohka*) er ei elv som renn frå innsjøen Enare i Finland og munnar ut i Varangerfjorden. Elva er 145 km lang, og 112 km av elva dannar riksgrensa mellom Noreg og Russland. Elva drenerer eit nedbørsfelt på 18&nbsp;404&nbsp;km&sup2;. Vassdraget vert rekna som det nest største i Noreg etter Glomma, sjølv om storparten av nedbørsfeltet ligg i Finland.

Bøkfjordbrua kryssar elva i Sør-Varanger.

## Sjå òg
* Samiske stadnamn i Russland

## Bakgrunnsstoff
* Pasvikelva - det grenseløse vannet på http://www.pasvikelven.no
Norges Musikkorps Forbund

**Norges Musikkorps Forbund** (NMF) er eit forbund av norske skule- og amatørkorps, og den største organisasjonen for musikkorps i Noreg.
. Forbundet blei stifta i 1924 som *Norges landsforbund av gutte- og ungdomskorps*, men bytta til noverande namn i 1956. 

Forbundet har 68&nbsp;305 medlemer (2005), og har hovudkontor i Bergen.

Anita Finnebråten er konstituert generalsekretær (2011).

## Bakgrunnsstoff
* Nettstaden til NMF
Samelandsbrua

**Samelandsbrua** (finsk: *Saamen silta*, nordsamisk: *Sámi šaldi*) er ei skråkabelbru som kryssar Tanaelva mellom Roavvegieddi i Noreg og Utsjoki i Finland. Brua er 316 meter lang, og hovudspennet er 155 meter. Brua vart opna i 1993, og er ein del av europaveg 75.

## Fotografi

fil:Utsjoki Norjan puolelta.jpg|Samelandsbrua sett frå den norske sida
fil:Saamen silta.jpg|Samelandsbrua sett frå den finske sida
Walther P38

**Walther P38** er ein pistol i kaliber 9 mm Parabellum som vart approbert av den tyske hæren i 1938.

P38 vart introdusert i 1938, og produsert mesta til krigen var over. Produksjonen vart teken opp att i Vest-Tyskland i 1958, for både militæret og politiet. 

P38 var den første pistolen med lukka sluttstykke som hadde sjølvspennaravtrekkjar. Det tyder at brukaren kan bera våpenet ladd med hammaren nede, og så berre presse inn avtrekkjaren for å avfyre våpenet. Det motsette av lukka sluttstykke, er den enklare bakslagsmekanismen som pistolar med svakare patronar kan nytte. Både Walther, Mauser og Spreewerk laga P38.

Etter krigen er P38 au bruka i Noreg, til liks med andre våpen den tyske okkupasjonsmakta etterlét seg. 

## Bakgrunnsstoff
* Walther Handgun Owners Group 
* Modern Firearms & Ammunition
* Walther P1 in Parts, only little changes to P38

## Kjelde
I hovudsak engelskspråkleg wikipedia
Stoplesteinane

**Stoplesteinane** (eller *stoplesteinan*) er ei steinsetting i Eigersund kommune. Stoplesteinane er 16 reiste steinar. Diameteren er kring 21 meter, og nokre av steinblokkene er opp til 1,20 meter høge. Namnet kjem truleg frå ordet stopla, som kan tyda oppstabling eller opplegging. Den gamle ferdselsvegen "St. Olafs veg" mellom Egersund og Sokndal går forbi Stoplesteinane. Vegen kan sjåast som ei grøn stripe i landskapet like ved fornminnet. Nyleg er det òg sett opp eit informasjonsskilt 10-20 meter søraust nedanfor steinsirkelen med støtte frå EUs regionale utviklingsfond, INTERREG IIC-programmet for Nordsjøen.

## Opphav og teoriar
Det er ukjend korleis og kvifor steinsirkelen har vorte sett opp. I fylgje muntleg tradisjon er steinsirkelen ein gammal tingstad frå vikingtida og skriv seg frå perioden 800 - 1000 e.Kr. Ein teori arkeologar går ut frå, er at det dreier seg om eit gravminne. Tilsvarande steinsettinger finst fleire andre stader i Noreg og Nord-Europa. Nokre av dei er utgravne, og ein har funne at dei er graver frå slutten av bronsealderen og fram til slutten av eldre jernalder, mellom 500 f.Kr. - 600 e.Kr. Om dette òg er tilfelle for Stoplesteinan veit ein ikkje sikkert, men det er heller ikkje utenkeleg at eit gravminne frå eldre del av jernalderen òg kan ha vorte brukt som tingstad i vikingtida. Ei utgraving på 1930-talet fann at bakken i midtdelen av sirkelen er steinlagt. Spor av forbrent materiale vart òg funne, noko som forsterkar den siste teorien om gravstad, men nokre fleire spor som peiker i den retninga har så langt ikkje vorte funne. Snorre seier i si «Heimskringla» at «*Hin fyrsta öld er kölluð brunaöld; þá skyldi brenna alla dauða menn ok reisa eptir bautasteina.*» («Den fyrste tida kallar dei brennalderen; då skulle ein brenne alle daude menn og reise bautasteinar etter dei»). Dette peiker igjen mot den siste teorien.

## Andre førekomstar
I Sverige finst ein del liknande sirklar som der vert kalla «domarringar». Dei har ofte eit odde tal på steinar, vanleg er 7, 9 og 11. Ofte har dei òg ein større stein som står i aust, og dei fleste er gravstader frå yngre jernalder. I Sverige finst òg steinringar som har form som skip, t.d. «Ales stenar». Dei skipforma steinringane har ein teoriar om at skal ha vorte brukt som ein slags kalender med same funksjonsmåte som eit solur.

## Sjå òg
* Domarring
* Steinsetting

## Bakgrunnsstoff
* 
*
CZ 50

**CZ 50**, kjend au som Vz 50 (modell 50), er ein tsjekkisk halvautomatisk pistol. 

Etter andre verdskrigen ville styresmaktene i Tsjekkoslovakia ha ein ny pistolkontruksjon frå den store våpenprodusenten Ceska Zbrojovka. Pistolen i kaliber .32 ACP (7,65 mm Browning) som var resultatet av dette ønsket, var konstruert av to brør, Jan og Jaroslav Kratsjovil. Han var ein kopi av den tyske Walther PP.

CZ 50 vart seld kommersielt, men dei fleste vart produserte for det tsjekkoslovakiske politiet. 

Serienummera startar på 650001, der dei held fram frå nummera til den eldre modellen CZ 27. Pistolar produserte ved Strakonice-fabrikken sluttar på noko med 740000. Dei produserte ved Uhersky Brod har serienummer med fem tal og ein bokstav fremst. Dei siste to tala i produksjonsåret er stempla på venstre side bak på sleiden, attmed fabrikken sitt stempelmerke, ei løve med bokstaven N. Mange har au merke på at dei er (var) statens sin eigedom, to kryssa sverd.

## CZ 70 og CZ 83

*CZ (Vz) 70* er ein variant av CZ 50 med mindre kosmetiske endringar gjorde i 1970.

Han har blant anna ny form på skjeftet, nytt skjeftemønster, serienummer under hylseutkastaropningen og ein større hane med hòl i.

Den moderne *CZ 83* er enda ein kompakt pistol med bakslagsmekanisme i kaliber 7,65 mm Browning frå CZ-fabrikken. Han har magasin med dobbel rekkje med patronar, og tek da heile 15 skot i kaliber 7,65 mm. Han finst au i kaliber .380 ACP og kaliber 9 mm Makarov. Versjonen i kaliber 9 mm Makarov vart bruka av det tsjekkoslovakiske militæret som *CZ 82*.

## Kjelder

**Denne artikkelen bygger på «[[:en:Vz. 50|Vz. 50]]» frå ,  den 28. juni 2006.*
Ales stenar

**Ales stenar** er ei steinsetjing i Kåseberga 1,5 mil frå Ystad i Sverige. Med ei lengd på 68 meter er ho den største steinsetjinga i Skandinavia.

## Alder
Ein veit ikkje den rette alderen på Ales stenar. Jamvel om det finst teikn som tyder på eit opphav i slutten på bronsealderen (mellom år 1000 og år 500 fvt.), er det òg mogeleg at skipssetjinga kan vera grunnlagd i jarnalderen eller vikingtida (år 600–1000 evt). Leivningar frå jarnalderen inneheld i regelen ei grav, men i Ales stenar finst inga grav. På gamle oppteikningar og bilete kan ein attmed den store steinsetjinga sjå to smærre skipssetjingar. Ein har heller ikkje der funne nokon graver.

## Bygnad
Steinsetjinga er ei skipssetjing som er bygd av 58 (opphavleg 60) steinar på ein 37 meter høg haug rett ved Austersjøen. Dei fire-fem tonn tunge steinane er plasserte slik at dei formar eit skip. Dei største, nesten 3,5 meter høge, steinane sit i dei to stamnane. Retninga deira peikar mot solrenninga og soleglad ved i same følgd vinter- og sommarsolkverv.

## Ales stenar i bokheimen
Den svenske diktaren Anders Österling (1884–1981) skildrar Ales stenar i det kan henda mest vidgjetne diktet sitt «Ales stenar» (i samlinga *Tonen från havet* (1933)).

## Bakgrunnsstoff
Lyngnstøylvatnet

**Lyngnstøylvatnet** er eit vatn i Norangsdalen i Ørsta kommune i Møre og Romsdal fylke.

Lyngnstøylvatnet vart til då eit steinskred stengde elva. Det var den 26. mai 1908. Elva overfløymde ei seter, Lygnstøylen med 9 sel , vegen gjennom dalen og noko av terrenget rundt. I roleg vér kan ein sjå restar av seltuftene gjennom vassflata.

Ein kan og sjå restar av tre og grinda over vegen.

På grunn av desse ruinane er vatnet vorte ein populær stad for dykking. Riksveg 655 går like forbi vatnet. Ved rasteplassen er det oppsett ei informasjonstavle.

## Bakgrunnsstoff
*Sivert Aklestad: *Minneskrift Hjørundfjord kommune 1837 - 1937*
*Ægir Dykkerklubb si informasjonsside om Norangsdalen
Hansnes

**Hansnes** er ein tettstad og administrasjonssenteret i Karlsøy kommune i Troms. Staden ligg på nordvestsida av Ringvassøya, ved Langsundet, og har . Frå Hansnes er det ferjesamband til Vanna, Karlsøya og Reinøya. Riksveg 863 går til Hasnes.

I Hansnes er det bibliotek, barnehage, kombinert barne- og ungdomsskule, sjukeheim, butikkar, bank og overnattingstilbod. Ringvassøy kyrkje ligg på Hansnes.

## Kjelder
* Kart frå SSB over tettstadgrenser i Troms.
Vanna

**Vanna** (eller **Vannøya**, nordsamisk  eller ) er ei øy som ligg ytst i Karlsøy kommune i Troms. Vanna heitte opphavleg Vorn eller Varna, som tyder «den som gjev vern». 

Øya er 232 km&sup2;, og er den nest største i kommunen og den 17. største øya i Noreg. Øya, som er ei «fjelløy», har ca. 750 innbyggjarar, og det høgste fjellet er Vanntind, 1033 moh.

Det går ferje (Riksveg 863) mellom Skåningsbukt på Vanna og Hansnes på Ringvassøya.
Ferja til Vanna tek om lag 40 minutt og det er 7 mil frå Tromsø til Hansnes.

## Natur, kultur og næringsliv
Hovudnæringa på Vanna er fiske og det er fleire fiskebruk på øya. I mindre grad vert det drive med sau, gris og rein. Kyrkja på Vanna ligg på vestsida av øya; Sengskroken kirke vart bygd i 1962 (innvigd 02.09.1962) og restaurert 1981/1986. Kyrkja er ei langkyrkje i tre med plass til 225 personar. Hamre Stadion ligg rett sørom kyrkja. Vanna har eit rikt naturliv og gjev gode tilhøve for fiske både på hav og i vassdrag (Skipsfjordelva og Vannareidvassdraget). Av dyreliv finst det til dømes mengder av sjøfugl, havørn, rype, hare og ein og annan kval. Det er planlagd ein vindkraftpark med dei til no største vindmøllene i Noreg på Fakken, mellom Vannvåg og Kristoffervalen. Torsvåg fyr ligg ytst nordvest på øya.

## Tettstader og bygder

* **[[Kristoffervalen]]** og **[[Vannavalen]]**
Vannavalen og Kristoffervalen ligg på nordaustsida av Vanna. Her er det hamn, fiskebruk og eit av dei største klippfiskanlegga i Noreg. I Kristoffervalen er det barnehage og her er også redningsskøyta «Erik Bye» med sitt faste mannskap stasjonert. 

* **[[Vannvåg]]**
Vannvåg ligg på søraustsida av Vanna. Her er det hamn og fiskebruk. Grunnskule for den austlege delen av Vanna (65 elevar 2003/2004). Det er barnehage, symjehall, alpinbakke, post og handel. Snøggbåten mellom Tromsø og Skjervøy har stoppestad i Vannvåg. 

* **[[Vannareid]]**
Vannareid ligg på vestsida av Vanna. Her er det grunnskule for den vestlege delen av Vanna (50 elevar 2003/2004). Det er barnehage, post og handel. 

* **[[Burøysund]]** 
Burøysund ligg på nordaustsida av Vanna. Dette har vore et svært aktivt fiskevær, men fiskebruket vart nedlagd i 2003. Her ligg Burøysund bygdemuseum.

* **[[Torsvåg]]**
Torsvåg ligg ytst på nordvestsida av Vanna. Fiskeværet Torsvåg har vore svært aktivt i mange hundre år og har også vore ein viktig kyrkjestad. I dag dannar moloar på begge sider av holmen Kåja ei lun hamn. På Kåja ligg eit av fiskebruka på Vanna, «Torsvågbruket» og på toppen av Kåja er Torsvåg fyr.

## Kjelder
* Artikkelen «Vanna», henta frå bokmålswikipedia 29.06.2006, som oppgjev desse kjeldene:
** Håvard Dahl Brattrein: Bygdebok for Karlsøy og Helgøy
** Torsvåg fyr
** Karlsøy kommune
** Satellittbilete over Vanna
### Andre kjelder
Malkit Singh

**Malkit Singh** () er ein panjabisk bhangrasongar som er særleg kjend for songane «Gur Nalo Ishq Mita», «Tootak Tootak Tootiyan», «Kurri Garam Jayee» og «Chal Hun». Vestlege lyttarar kjenner gjerne Singh att for songen «Jind Mahi» frå lydsporet til *[[Bend It Like Beckham]]*.

Da Malkit Singh var berre fire år gammal, vart han teken opp ved ein skule for seksåringar. Sidan den tid har han alltid hatt eit forsprang på konkurrentane sine, og han har teke den karakteristiske panjabiske bhangramusikken til nye, tidlegare uutprøvde felt. Arbeidet hans er prega av crossover, og han har kombinert den panjabiske kvardagslege bhangraen med rapmusikk og house, så vel som meir tradisjonell musisering i hindifilmar. Singh reknar Nusrat Fateh Ali Khan som éin av mentorane sine.

Singh og bandet hans, Golden Star, har turnert i 27 land.

## Prisar og anerkjenning
* Oppført i 2000-utgåva av *[[Guinness Book of World Records]]* som den aller mest seljande bhangraartisten nokonsinne.
* I 1997 fekk han Recognition frå byen Los Angeles for arbeidet sitt for det indiske samfunnet der.
* I 2001 fekk Singh den 27. Convocation Gold Medal Award Doctorate frå Guru Nanak University.

## Diskografi
* 1986 &ndash; *Nach Gidde Vich*
* 1987 &ndash; *I Love Golden Star*
* 1988 &ndash; *Put Sadaren De*
* 1988 &ndash; *Chott Nigary Lawo*
* 1988 &ndash; *Up Front*
* 1989 &ndash; *Fast Forward*
* 1989 &ndash; *Hai Shava*
* 1990 &ndash; *Dhotakada Bai Dhotakada*
* 1991 &ndash; *Ragga Muffin Mix*
* 1991 &ndash; *Gal Sun Ja*
* 1992 &ndash; *Tere Ishq Nachiyanv*
* 1992 &ndash; *Singho Ho Jo Kathe*
* 1993 &ndash; *Chak De Dholia*
* 1994 &ndash; *Midas Touch*
* 1995 &ndash; *Forever Gold*
* 1997 &ndash; *Akh Larr Gayee*
* 1999 &ndash; *Malkit Millennium Mixes “Kini Sohni”*
* 2000 &ndash; *Nach Nach*
* 2000 &ndash; *Kudi Patole Wargi*
* 2000? &ndash; *Murh Watna Nu Jana*
* 2001 &ndash; *Paaro*
* 2001 &ndash; *Mighty Boliyan*
* 2003 &ndash; *Midas Touch II*
* 2005 &ndash; *21st Chapter Nachna Aaj Nachna*
* 2009 &ndash; *Billo Rani*
* 2014 &ndash; *Sikh Hon Da Maan*
* 2017 &ndash; *Midas Touch 3*

## Kjelder

**Denne artikkelen bygger på «[[:en:Malkit Singh|Malkit Singh]]» frå ,  den 21. desember 2018.*  
 
## Bakgrunnsstoff
* Offisiell nettstad 
* Interview med Singh på IndianJ.com
Movik

**Movik** er ein tettstad med  i Tromsø kommune i Troms. Staden ligg på fastlandet, nordaust for bysenteret.

## Kjelder
* Kart frå SSB over tettstadgrenser i Troms.
Husøy i Senja

**Husøy** er ein tettstad med  i Senja kommune i Troms. Staden ligg på den vesle Husøya i Øyfjorden nord på Senja. Det er molo over Husøysundet til Senja, og fylkesveg derfrå til Riksveg 861.

Husa ligg tett på Husøy. Ein av grunnane for å leggje busetjinga der var å unngå rasfåre samstundes med at det gjev kort veg til fiskefelta. På 1950-talet flytte mange frå det vêrutsette Øyfjordvær, som ligg litt lenger ute på andre sida av Øyfjorden, til Husøy. Vêret tek hardt på Husøy òg, og ein del av hustaka er bardunerte for at vinden ikkje skal få rive dei av.

## Kjelder

* Kart frå SSB over tettstadgrenser i Troms.
* Om Husøy og Senja på nettsidene til NRK Norgesglasset.

## Bakgrunnsstoff
Fjordgard

**Fjordgard**, eller **Fjordgård**, er eit fiskevær i Senja kommune i Troms. Staden ligg nordvest på Senja, på vestsida av Ørnfjorden, som er ei forlenging av Øyfjorden. Fv275 går frå Fjordgard til Riksveg 862.

Staden har kombinert barne- og ungdomsskule.

## Kjelder

* Kart frå SSB over tettstadgrenser i Troms, 2005.
Midnattssol

**Midnattssol** vil seia at sola er synleg ein stad heile døgnet, også ved lokal midnatt. Fenomenet finn stad heile eller delar av tida mellom vårjamdøgn og haustjamdøgn nord for den nordlege polarsirkelen, og mellom haustjamdøgn og vårjamndøgn sør for den sørlege polarsirkelen. 

Eit anna namn på midnattssol er polardag eller polarsommar.

## Lyse netter
Lyse netter er lyse sommarnetter der tussmørket varer heile natta. Sola står ved midnatt mindre enn 18 grader under horisonten.

## Kjelder

*

## Bakgrunnsstoff
Kaldfjord

**Kaldfjord** er ei bygd i Tromsø kommune i Troms. Tettbebyggelsen i bygda, som fram til 2012 var eigen tettstad, inngår no i tettstaden Kvaløysletta.

Staden ligg inst i Kaldfjorden, på Kvaløya, vest for bysenteret. Riksveg 862 går gjennom Kaldfjord.

## Kjelder
* Kart frå SSB over tettstadgrenser i Troms.
Senjahopen

**Senjahopen**, også skrive **Senjehopen**, er ein tettstad og eit fiskevær i Senja kommune i Troms. Tettstaden ligg ved Hopsvatnet, ein sørgåande arm av Mefjorden på Senja, og har .

I fiskeværet, som har ei god naturleg hamn, er størsteparten av sysselsettinga knytt til fiske, fiskeoppdrett og fiskeforedling. Senjahopen har to vegsamband til Silsand ved Gisundet på innersida av Senja, ein via fylkesveg 862 og fylkesveg 861 over Mefjordbotn og Gibostad og ein annan via fylkesveg 862 og fylkesveg 86 over Ersfjorden, Bergsbotn og dei sentrale delane av øya. Frå Silsand fører fylkesveg 86 i bru over Gisundet til Finnsnes på fastlandet.

Namnet kjem av Senja, og norrønt hóp, 'smal, (innestengt), vik' og siktar til Hopsvatnet.

## Kjelder
*
Kasfjord

**Kasfjord** er ein tettbygd stad i Harstad kommune i Troms. Staden ligg ved Kasfjorden om lag ti km vestom Harstad by. På søraustsida av bygda ligg Kasfjorvatnet.

## Kjelder
* Kart frå SSB over tettstadgrenser i Troms.
Evenskjer

**Evenskjer**, eller **Evenskjær** (nordsamisk **', **' eller **), er ein tettstad med  og frå 2020 administrasjonssenteret i Tjeldsund kommune i Troms. Staden ligg på austsida av Tjeldsundet og E10 går like ved. Skånland kyrkje og Folkehøgskolen Nord-Norge ligg her.

## Kjelder

* Kart frå SSB over tettstadgrenser i Troms.
Sjøvegan

**Sjøvegan** (nordsamisk **) er ein tettstad og administrasjonsenteret i Salangen kommune i Troms fylke. Staden ligg ved Sagfjorden som er inste delen av fjorden Salangen, og har . Riksveg 851, 852 og 84 gjev staden vegsamband til E6 og Tennevoll og Sørreisa.

## Kjelder

* Kart frå SSB over tettstadgrenser i Troms.
Silsand

**Silsand** (nordsamisk **) er ein tettstad på Senja i Senja kommune i Troms med . Staden ligg på austsida av Senja, ved Gisundet, like attmed byen Finnsnes. Gisundbrua med fylkesveg 86 knyter Silsand saman med fastlandet, og staden har hatt ei jamn auke i folketalet sidan brua opna i 1972. Silsand er i dag den største tettstaden på Senja.

## Samfunn
Føretaka Tromspotet og Art Nor, som begge held til på Silsand, har hatt god suksess dei siste åra. Tromspotet driv mottak, sortering og pakking av poteter for sal i butikkar, mens Art Nor produserer gryteklare produkt som fløytebaka potet. 

På Silsand finst også daglegvarebutikk, vegkro, bakeri, bensinstasjon og kiosk med posttenester. Dessutan huser staden eit avdelingskontor for Troms Kraft. Senter for psykisk helse Midt-Troms held også til på Silsand, og i 2006 utvida senteret lokala betrakteleg.

Silsand har tre skolar; Småslettan skole (1.-4.trinn), Silsand barneskole (5.-7.) og Silsand ungdomsskole (8.-10.) Alle tre er toparallellskolar og tener Silsand skolekrins. I tillegg har staden idrettshall og tre barnehagar. I Silsandmarka er det gode høve for å gå tur både sommar og vinter.

Det lokale fotballaget er FK Senja.

## Kjelder

* Kart frå SSB over tettstadgrenser i Troms.
**Denne artikkelen bygger på «[[:nb:Silsand|Silsand]]» frå ,  den 14. september 2011.*  


## Bakgrunnsstoff

* Vêrvarsel for Sildand ved yr.no
Gibostad

**Gibostad** [jị-] (nordsamisk **) er ein tettstad med  i Senja kommune i Troms. Staden ligg på nordaustsida av Senja, ved Gisundet. Riksveg 861 går gjennom staden og det er om lag 20 km til Gisundbrua. Gibostad har vore ein viktig handelstad, og var fram til midten av 1960-talet også kommunesenteret i Lenvik. I hamneområdet er det fleire verna hus frå stordomstida. Senja videregående skole med mellom anna landbrukslinje ligg i Gibostad.

Namnet kjem av norrønt ;  har kanskje vore namn på Gisundet, kan høyre til norrønt  'vingle, gå skeivt'; siste ledd tyder 'bustad'.

Fram til 1985 hadde Gibostad ferjesamband med Bjorelvnes.

Tettstadet har i dag barne- og ungdomsskule, barnehage, legekontor, to daglegvareforretningar, post i butikk, båtslipp, bilverkstad og bensinstasjon.

## Kjelder

* Kart frå SSB over tettstadgrenser i Troms.
Grov

**Grov** (nordsamisk **) er ein tettstad med  i Tjeldsund kommune i Troms. Staden ligg på austsida av Grovfjorden. Riksveg 825 og 829 møtest i bygda. Av kommunale tilbod er det barne- og ungdomsskule med symjehall, barnehage, bibliotekfilial og bu- og servicesenter. Det er to mekaniske verksemder der, og det vert også drive jordbruk og oppdrett av laks og skjel. Tidlegare vart det laga båtmotorar ved Grov Mek Verksted.

## Kjelder

* Kart frå SSB over tettstadgrenser i Troms.
Tovik

**Tovik** eller **Tovika** er ei bygd i Tjeldsund kommune i Troms. Staden ligg på austsida av Astafjorden. Riksveg 825 går gjennom staden.

Bygda låg tidlegare i Skånland kommune i Troms og var tettstad fram til 2005.

## Kjelder
* Statistisk sentralbyrå: Tettstadar. Folkemengd og areal, etter kommune. 1. januar 2005.
* Kart frå SSB over tettstadgrenser i Troms.
Setermoen

**Setermoen** er ein tettstad og administrasjonssenteret i Bardu kommune i Troms. Staden ligg i Bardudalen og har . 

Språk og kultur er på fleire måtar prega av innvandringa frå Gudbrandsdalen og Østerdalen på 1700-talet. Bardu kyrkje vart ført opp i 1829, og er ein tru kopi av Tynset kyrkje. Her er det også skianlegg for alpint og hopp.

På Setermoen har det vore soldatutdanning sidan 1898. Setermoen garnison er i dag utdanningsgarnison under 6. divisjon med desse avdelingane: panserbataljon, artilleribataljon, sanitetsbataljon og etterretningsbataljon. Like sør for Setermoen ligg Troms Forsvarsmuseum.

## Kjelder
* 
* Kart frå SSB over tettstadgrenser i Troms.

## Bakgrunnsstoff

* Vêrvarsel for Setermoen , yr.no
Det norske jord- og myrselskap

**Det norske jord- og myrselskap** (DNJM) vart skipa i 1972 ved at selskapa Ny Jord og Det norske myrselskap gjekk saman. Utvikling av bureisingsfelt vart ei viktig oppgåve for dette selskapet. I 1986 overtok selskapet Statens jordundersøkelse ved NLH, og bygde ut si eiga verksemd, Landbrukets analysesenter, med moderne apparat og utstyr. I 1989 fusjonerte DNJM og GEFO (Institutt for georessurser og forurensningsforskning) til Jordforsk.
Jordforsk

**Jordforsk** &mdash; Senter for jordfaglig miljøforskning &mdash; var ei norsk forskingsstifting. Ho gjekk inn i Bioforsk i lag med Planteforsk og Norsk senter for økologisk landbruk i 2006. Stiftinga vart danna i 1989 ved samanslåing av GEFO (Institutt for georessurs- og forurensningsforskning) og Det norske jord- og myrselskap. Jordforsk er eit nasjonalt kompetansesenter for miljøspørsmål knytte til både jord, vatn, avfall og landskap, og er støtta av både Miljøverndepartementet og Landbruksdepartementet.

## Organisasjon
Jordforsk var ei privat stifting der styret hadde medlemer frå styresmakter, forvalting, forsking og næringsliv. Det var eit av dei fem nasjonale miljøinstitutta som danna Miljøalliansen, saman med Norsk institutt for vannforskning (NIVA), Norsk institutt for luftforskning (NILU), Norsk institutt for by- og regionforskning (NIBR), Norsk institutt for naturforskning (NINA), Norsk institutt for kulturminneforskning (NIKU) og CICERO Senter for klimaforskning. 

## Verksemd
På oppdrag frå næringsliv, offentlege styresmakter og verksemder, konsulentfirma og einskildpersonar dreiv Jordforsk forsking for å bidra til langsiktig og utviklande forvalting av jord, vatn, avfall og landskap.
 
De fire faggruppene/forskingsavdelingane til Jordforsk var: 
* Vasskvalitet og arealbruk.
* Jordkvalitet og jordressursar.
* Avfall og miljøgifter.
* Naturbaserte rensesystem.
Kvaløya

**Kvaløya** (samisk: **Sállir**) er den femte største øya i Noreg med eit areal på 737 km&sup2;. Heile øya ligg i Tromsø kommune. Det er vegsamband til Tromsøya over Sandnessundbrua. I nord er Kvaløya knytt til Ringvassøya med Kvalsundtunnelen, og det er ferjesamband til Vikran frå Larseng og ei sommarrute mellom Sommarøy og Senja.

Stadane det bur mest folk er Kvaløysletta, Ersfjordbotn, Sommarøy og Slåttenes, men det er spreidd busetnad langs det meste av kysten på øya. Til saman bur det om lag 10&nbsp;000 personar på Kvaløya.

Geografisk er Kvaløya nesten delt i tre av fjordane Ersfjorden og Kaldfjorden. Store delar av øya er fjellandskap, og det høgaste punktet er Store Blåmann på 1044 moh.

## Kjelder
* Artikkelen «Kvaløya» henta frå bokmålswikipedia 30.06.2006.

## Bakgrunnsstoff
* Kvaløya si heimeside ''(Tromsø kommune)''
* Satellittbilete av Kvaløya (Google)
Sandnessundbrua

**Sandnessundbrua** er ei bru som kryssar Sandnessundet mellom Tromsøya og Kvaløya i Troms. Ho er ei av to bruer i Tromsø. Sandnessundbrua er 1220 meter lang, lengste spenn er 150 meter, og seglingshøgda er 41 meter. Brua har 36 spenn.

Sandnessundbrua vart offisielt opna av kronprins Harald den 26. juni 1974, men brua var opna for trafikk alt 21. desember 1973. Brua kosta 36 millionar kroner. Det var innkrevjing av bompengar på brua fram til 1. mai 1982. Brua er ein del av riksveg 862.

## Sjå òg
* Bruer i Noreg etter lengd
* Tromsøbrua

## Kjelder

*Denne artikkelen byggjer på «Sandnessundbrua», henta frå Wikipedia på bokmål 30. juni 2006, som oppgav desse kjeldene:
* Structurae om Sandnessundbrua.
* Bilete av Sandnessundbrua. 
* Sandnessundforbindelsen.
Kvalsundtunnelen

**Kvalsundtunnelen** er ein undersjøisk tunnel som bind saman øyene Kvaløya og Ringvassøya i Troms fylke. Han er ein del av Riksveg 863 som går frå Kvaløysletta i Tromsø kommune til Vanna i Karlsøy kommune. Kvalsundtunnelen vart opna i 1988. 

## Fakta
* Lengde: 1650 m.
* Største djupne: - 56 m.

### Kjelde
* Artikkelen «Kvalsundtunnelen» henta frå Bokmålswikipedia 30.06.2006.
American Seminary for Contemporary Judaism

The **American Seminary for Contemporary Judaism** er eit ikkje-denominasjonelt jødisk teologisk seminar i Baldwin i New York i USA. Skulen vart etablert i 2004 og utdannar m.a. rabbinarar og ḥazzaním (kantorar).

## Kjelder
* «American Seminary for Contemporary Judaism» frå Engelsk Wikipedia

## Bakgrunnsstoff
* ASCJ si heimeside
Krigsbarn

**Krigsbarn** er barn som er særskilt råka av krig. Det kan vera barn unnfanga som følgje av krig, til dømes med soldatar som foreldre, barn tvinga til å flykta frå heimane sine, eller barn som på annan måte er innblanda i krigshandlingar eller følgjene av dei. 

Innhaldet i omgrepet «krigsbarn» og opplevingane til dei som omgrepet gjeld varierer etter korleis samfunna dei lever i opplever krig. I nokre høve, som i Nord-Amerika under andre verdskrigen, var krigsbarn ofte barn av soldatar som drog utanlands for å kjempa i krigen, og som voks opp heilt eller delvis utan fedrar. I Storbritannia og Sverige/Finland kan det visa til barn som blei evakuerte på grunn av krigshandlingar og dermed voks opp borte frå familien sin. I land under framand okkupasjon eller med framande soldatar til stades på anna vis, viser krigsbarn ofte til barn fødde av lokale mødrer med slike «framande» soldatfedrar. Nokre barn kan ha kome til gjennom vanlege tilhøve medan andre kan vera følgjer av valdtekt. Korleis statusen deira preger livet til slike krigsbarn er avhengig av synet på dei framande soldatane og tilhøvet til dei. For barn fødd utanfor ekteskap eller barn av blanda opphav, som ofte kan vera tilfellet for krigsbarn, vil lokal toleranse for dette også ha mykje å seia for tilhøva deira.

## Krigsbarn i Noreg
I Noreg viser omgrepet særleg til barn av foreldre med medlemskap i Nasjonal Samling («NS-barn») eller barn av tyske soldatar i Noreg («tyskarungar») under andre verdskrigen. Felles for desse barna er at dei utan å ha gjort noko sjølv er at mange utsette for mobbing, utfrysing og liknande gjennom oppveksten i etterkrigsåra. Desse opplevingane skapt dårleg sjølvkjensle og ein livsvarig utryggleik hjå mange, og har jamnt over ført til at krigsbarn har dårlegare helse, økonomi og utdanning enn nordmenn i same aldersgruppe. 

Den første interesseorganisasjonen til barn av tyske soldatar, *Norges krigsbarnforbund*, vart stifta i 1986. Usemje mellom anna om offentleg godtgjerdsle førte i 1999 til skipinga av *Krigsbarnfobundet Lebensborn*.  *Foreininga av norske NS-barn* vart skipa i 1991.

## Sjå òg
* Barnesoldat

## Bakgrunnsstoff
* Norges Krigsbarnforbund  
* Krigsbarnforbundet Lebensborn  
* Foreininga av norske NS-barn 
* Krigsbarn. Vandreutstilling med fotografier av Einar Bangsund ved Den norsk-tyske Willy Brandt-stiftelsen
* Finska krigsbarn/Sotalapset 
* krigsbarn.se
**Litteratur**
* *En hvitbok om krigsbarnsaken*. Noregs forskningsråd 1999.
* Bård Borge: *Naziyngel*, 2002.

## Kjelder

* *Denne artikkelen bygger på «[[:en:War children|War children]]» frå , den 30. oktober 2011.* 
* «Tøff oppvekst for krigsbarn»  ved forskning.no
Berbarar

**Berbarar** er eit folkeslag frå nordre delen av Afrika som snakkar berbarspråk. Namnet «berbar» kjem frå det arabiske ordet *barbar*, som kan ha samanheng med nemninga barbar frå gresk. Folket sjølv kallar seg helst *amazigh*, fleirtal *imazighen*, som tyder ‘frie menn’, og dei ser på nemninga «berbar» som nedsettande.

Berbarar er tradisjonelt nomadefolk. Dei oppstod som folkegruppe i Aust-Afrika for over 10&nbsp;000 år sidan, og er slik eit urfolk i Nord-Afrika. På 600-talet og 1100-talet blei berbarane fortrengde av innvandrande arabarar, og har sidan stort sett hatt tilhald i fjell- og ørkenområda nord i Afrika.

## Kjende berbarar
* Ibn Battuta, reiseforfattar i mellomalderen
* Zinedine Zidane, fransk fotballspelar

## Galleri

fil:Berber_warriors_show.JPG|Berbarkrigarar til hest.
fil:Lehnert Landrock - Ouled Naïl Girl - Algeria - 1905.jpg|Ung berbarkvinne i 1910
fil:Nomadic Berber in Morocco.jpg|Nomadisk berbarmann i Marokko.
fil:Imilchil Weddings.jpg|Berbarkvinne i Marokko.


## Referansar

## Kjelder

* 
* *Delar av denne artikkelen bygger på «[[:nb:Berbere|Berbere]]» frå , den 4. januar 2008.*

## Bakgrunnsstoff
Ersfjorden på Kvaløya

:*For Ersfjorden i Berg kommune, sjå: [[Ersfjorden på Senja]]*.
----

**Ersfjorden** er ein fjord som skjer seg inn i Kvaløya i frå vest. Han er 12,5 km lang. På nordsida ved innlaupet ligg fjellet Skamtinden (883 moh.). Inst i fjorden ligg tettstaden Ersfjordbotn. Berre eit smalt eid skil Ersfjorden frå Kaldfjorden som kjem frå nord.
Saint Helier

**Saint Helier**, jèrriais **St Hélyi**, fransk **Saint-Hélier**, er den største byen og hovudstaden på den britiske øya Jersey. Han har om lag 28&nbsp;000 innbyggjarar.

Byen har namn etter einebuaren Helier, som er vernehelgen for Jersey.
Lesjaskog

**Lesjaskog** er ein skulekrets og eit kyrkjesokn i Lesja kommune i Innlandet. Tidlegare var det òg ein stoppestad (stasjon) på Raumabana med same namn. 

Lesjaskog ligg lengst nord i Gudbrandsdalen. Det er ei fjellbygd der landbruk fram til nå har vore viktigaste næringsveg. Klimaet så nær fjellet er lite eigna for kornproduksjon, så her er det sauehald og storfe med mjølk- og kjøtproduksjon som er dominerande. Sauehaldet har dei siste 20 åra vore sterkt plaga av at jerv drep og lemlestar store mengder lam i løpet av sommaren da dyra går på fjellbeite. Mjølkeproduksjonsbruka er i ferd med å bli færre fordi bruk blir slått saman eller leigde ut til andre. Ein del er sysselsett i offentleg tenesteyting, industri og transport. 

Lesjaskogsvatnet ligg på 612 meter over havet og har utløp i begge endar, eit fenomen som visstnok berre finst i ein annan innsjø i heile verda. Lesjaskogsvatnet ligg altså på vasskiljet mellom aust og vest, det er Rauma som renn vestover og Lågen som renn austover.
Lesjaskog skule er ein barne- og ungdomsskule.